**C1.1 – Intervenția DR 27**

**CONTRACT DE FINANŢARE**

**Nr. C DR ...............................** /**...................................**

**PENTRU**

**ACORDAREA AJUTORULUI FINANCIAR NERAMBURSABIL ÎN CONDIŢIILE Planului Strategic PAC 2023 - 2027**

**Între:**

**AGENŢIA PENTRU FINANŢAREA INVESTIŢIILOR RURALE***-* **România***,* cu sediul în str. Ştirbei Vodă, nr 43, sector 1, Bucureşti, Cod fiscal: 13533790, Tel.021-402.27.50/Fax:021-315.67.79; email: cabinet@afir.info, reprezentată legal de .................................., în funcţia de Director General, **prin mandatar** ...................................................... – **Director General Adjunct al Centrului Regional pentru Finanțarea Investițiilor Rurale**......................................, în calitate de **AUTORITATE CONTRACTANTĂ**,pe de o parte,

şi

**UNITATEA ADMINISTRATIV TERITORIALĂ .................................(COMUNA / ORAȘUL)/ Asociații ale UAT acestora înființate conform legislației naționale în vigoare..** .............................. judeţul................, cod poştal ...................., tel. ....................., fax. ......................., Cod Unic de înregistrare ...................................., cu sediul în str. ...........................,email............................................., cod RO.............(Cod Unic de Inregistrare de APIA), reprezentată prin ................................................................... (nume și prenume), în funcţia de ................................... (*calitatea de reprezentare potrivit actului normativ sau conform statutului/actului constitutiv al asocierii*), identificat prin B.I/C.I/PASS seria .......... nr. ..............................., CNP ..................., în calitate de **BENEFICIAR,** pe de altă parte,

s-a convenit încheierea prezentului ***Contract de Finanţare*** pentru acordarea***ajutorului financiar nerambursabil*** pe baza Cererii de finanţare nr. **F ……………..** în următoarele condiţii:

**Articolul 1 – Obiectul Contractului de Finanțare**

1(1) Obiectul acestui Contract îl reprezintă acordarea finanţării nerambursabile de către Autoritatea Contractantă, pentru implementarea Proiectului nr. < cod .....>: <titlul>........... denumit în continuare Proiect, pe durata stabilita şi în conformitate cu obligaţiile asumate prin prezentul Contract de Finanţare inclusiv Anexele care fac parte integranta din acesta.

1(2) Beneficiarul se angajează să implementeze Proiectul, în conformitate cu prevederile cuprinse în prezentul contract şi legislaţia europeană şi naţională aplicabile acestuia. Pe perioada de valabilitate a contractului, beneficiarul trebuie să-şi respecte toate angajamentele asumate prin documentele depuse în vederea obţinerii ajutorului financiar nerambursabil.

Beneficiarul trebuie să depună toate diligenţele pentru a lua la cunoştinţă despre informaţiile publice referitoare la intervenţia din PS 2023-2027 aferentă contractului, inclusiv cu privire la obligaţiile care decurg din legislaţia naţională și europeană în vigoare, potrivit specificului proiectului.

1(3) Beneficiarului i se va acorda finanţarea nerambursabilă în termenii şi condiţiile stabilite în acest Contract, care este constituit din Contractul de Finanţare şi anexele acestuia şi în conformitate cu legislaţia europeană şi naţională aplicabile acestuia.

Cererea de finanţare depusă de beneficiar, împreună cu toate documentele anexate acesteia, rezultată în urma verificărilor, modificărilor şi completărilor efectuate pe parcursul tuturor etapelor de evaluare şi implementare, devine **Anexa III.1** la prezentul contract şi este obligatorie pentru beneficiar pe întreaga perioadă de valabilitate prevăzută la art. 2(6).

Bugetul indicativ din cererea de finanţare rezultat ca urmare a verificărilor, modificărilor şi completărilor efectuate pe parcursul etapei de evaluare și selecție, devine **Anexa III.2** la prezentul contract.

**Articolul 2 – Durata contractului**

**Durata de execuţie, implementare si monitorizare a proiectului.**

2(1) Contractul de Finanţare intră în vigoare şi produce efecte de la data semnării lui de către ultima parte.

2(2) **Durata de execuţie** a prezentului contract este de **maximum 36 de luni** pentru proiectele care prevăd investiţii cu lucrări de construcţii montaj și include termenul de maximum 90 de zile calendaristice pentru efectuarea ultimei plăți.

**Durata de implementare a proiectului** este de **33 de luni** de la semnarea contractului şi reprezintă termenul limită până la care beneficiarul poate depune ultima cerere de plată.

***Durata de implementare a proiectului*** cuprinde: durata de realizare efectivă a investiției conform descrierii din Cererea de Finanțare aprobată / modificată pe parcursul perioadei de implementare, derularea procedurilor de achiziţii, obținerea avizelor, acordurilor și autorizațiilor și reprezintă termenul limită până la care beneficiarul poate depune ultima cerere de plată.

2(3) Durata de execuție prevăzută la alin. (2) poate fi prelungită dacă, la momentul solicitării, beneficiarul a încasat plăţi de minimum 45%, fără a fi luat în calcul avansul primit, cu aplicarea penalităţilor prevăzute la art. 12(2) din **Anexa I** - Prevederi Generale la Contractul de Finanţare.

2(4) **Durata maximă de execuţie a contractului de finanţare nu va depăşi termenul de plata de 31.12.2029**, prevăzut de Regulamentul (UE) nr. 2115/2021.

2(5) Durata de execuție prevăzută la alin. (2) se poate suspenda la solicitarea Beneficiarului, după notificarea şi cu avizul Autorității Contractante, în situații temeinic justificate de beneficiar, pe bază de documente justificative, în cazul în care pe parcursul implementării proiectului se impune obținerea, din motive neimputabile beneficiarului, de avize/acorduri/autorizații, după caz, pentru perioada de timp necesară obținerii acestora sau pentru circumstanţe excepţionale constatate.

 2(6) **Durata de valabilitate** a contractului cuprinde durata de execuţie a contractului de finanţare, la care se adaugă **perioada** **de monitorizare**.

 **Durata perioadei de monitorizare** este de 5 ani de la data ultimei plăţi efectuate de Autoritatea contractantă. În perioada de monitorizare a contractului de finanţare, Autoritatea Contractantă va verifica menţinerea de către beneficiar a criteriilor de eligibilitate şi de selecţie pe baza cărora Proiectul a fost finanțat.

2(7) În cazuri temeinic justificate, conform art. 9(1) din **Anexa I** Prevederi generale, părţile pot conveni prin Act Adiţional, ulterior efectuării ultimei plăţi, prelungirea duratei de monitorizare a contractului de finanţare.

**Articolul 3 – Valoarea Contractului**

3(1) Valoarea totală eligibilă a Proiectului care face obiectul finanţării nerambursabile de către Autoritatea Contractantă este de **maximum..................... (suma în cifre şi litere) lei** echivalentul a **maximum ................ (suma în cifre şi litere) Euro, cu o intensitate a sprijinului de până la maximum .......**. **%**.

3(2) Autoritatea Contractantă se angajează să acorde un sprijin financiar nerambursabil în sumă de **maximum ............. (suma în cifre si litere) Lei** echivalentul a **maximum …………………….. (suma în cifre și litere) Euro.**

3(3) Cursul de schimb utilizat la calculul echivalentului în lei al valorilor menționate la alineatele (1) și (2) din prezentul articol, precum și al sumelor plătibile beneficiarului în cadrul prezentului contract, este cursul euro-leu stabilit de Banca Centrală Europeană, publicat pe pagina web a Băncii Centrale Europene http://www.ecb.int/index.html, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil, respectiv 01 ianuarie a anului încheierii prezentului Contract de Finanțare.

3(4) Suma finală acordată Beneficiarului se va stabili în conformitate cu prevederile art. 15 din **Anexa I** la prezentul contract.

3(5) Autoritatea Contractantă va efectua plata TVA aferentă cheltuielilor eligibile prevăzute în Bugetul indicativ - **Anexa III.2** la Contractul de finanţare, până la valoarea maximă de ……………… Lei (………………) cu respectarea cumulativă a următoarelor condiţii:

1. Beneficiarul va depune Dosarul Cererii de Plată completat conform Instrucţiunilor de plată - **Anexa V** la Contractul de finanţare.
2. Beneficiarul are obligația să depună cel puțin o cerere de plată în fiecare an în conformitate cu Graficul de eșalonare anuală a plăților. În cazul nerespectării graficului se va aplica o penalitate de 1% din suma care trebuie plătită în anul respectiv.
3. Contravaloarea TVA va fi rambursată numai pentru cheltuielile efectiv realizate şi la valoarea cheltuielilor eligibile admise de către Autoritatea Contractantă.

**Articolul 4 – Avansuri**

4(1) Beneficiarul poate opta pentru obținerea **avansului** la data depunerii Cererii de finanţare. Avansul poate fi solicitat ulterior ....., pe toată durata de implementare a Contractului de Finanțare, în condițiile prevăzute la alin.4(4).

4(2) Autoritatea Contractantă aprobă avansul în conformitate cu prevederile art. **44 alin. (3)** din Regulamentul (UE) 2021/2116 al Parlamentului European şi al Consiliului din 2 decembrie 2021 privind finanţarea, gestionarea şi monitorizarea politicii agricole comune şi de abrogare a Regulamentului (UE) nr. 1306/2013, cu modificările și completările ulterioare, respectiv în condițiile art.10 din Hotărârea Guvernului nr. 1570/2022 privind stabilirea cadrului general de implementare a intervenţiilor specifice dezvoltării rurale cuprinse în Planul strategic PAC 2023-2027. Autoritatea Contractantă efectuează plata avansului în contul beneficiarului, deschis la Trezoreria Statului sau la o instituţie de credit, după caz.

4(3) Autoritatea Contractantă poate să acorde beneficiarului un avans de maximum ................... **<suma în cifre> ..................................................(litere) lei** şi care nu depăşeşte 50% (conform legislaţiei aplicabile în vigoare) din valoarea eligibilă nerambursabilă menționată la art. 3 alin. (2).

4 (4) Acordarea avansului va putea fi realizată în două variante, respectiv:

1. În două tranșe:
* Maximum 10% după semnarea contractului de finanțare;
	+ Diferența până la maximum 50% din contribuţia financiară a Uniunii Europene şi contribuţia publică naţională, va fi acordată după emiterea ordinului de începere a lucrărilor.
1. O singură tranșă de până la maximum 50% din contribuţia financiară a Uniunii Europene şi contribuţia publică naţională va fi acordată după emiterea ordinului de începere a lucrărilor.

4(5) Beneficiarul este obligat să depună o garanţie financiară, care să acopere suma solicitată în avans în procent de 100%, prezentată sub formă de scrisoare de garanţie bancară sau scrisoare de garanţie emisă de o instituţie financiară nebancară înregistrată pe toată perioada de valabilitate a garanţiei în Registrul special al Băncii Naţionale a României, constituită la dispoziția AFIR pentru întreaga perioadă de execuție a contractului.

Garanţia se depune odată cu Dosarul Cererii de Plată a avansului și trebuie să producă efecte pe întreaga durata de execuție a contractului de finanțare. La momentul finalizării proiectului şi ulterior stabilirii faptului că valoarea cheltuielilor autorizate la plată, care corespund contribuției financiare a Uniunii Europene și contribuției publice naționale pentru investiții, depăşeşte valoarea avansului acordat, garanţia financiară poate fi eliberată. La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că garanţia poate fi eliberată.

4(6) În cazul în care instituţia financiară nebancară care a emis scrisoarea de garanţie este radiată din Registrul special al Băncii Naţionale a României, beneficiarul este obligat să prezinte anterior expirării duratei de execuţie a contractului, în conformitate cu prevederile specifice din procedurile de lucru, o altă scrisoare de garanţie emisă în aceleaşi condiţii, valabilă până la expirarea duratei de execuţie a contractului. Înlocuirea este obligatorie şi în cazul beneficiarilor ale căror scrisori de garanţie au fost eliberate de instituţii financiare care nu mai pot desfăşura activitatea specifică în domeniul emiterii de garanţii sau din alte motive de legalitate.

4(7) În cazul în care beneficiarul nu prezintă Autorităţii Contractante dovada prelungirii termenului de valabilitate a garantiei cu cel putin 5 zile lucrătoare înainte de expirarea valabilitații acesteia, Autoritatea Contractantă va proceda la începerea procedurilor de executare a garanţiei. Recuperarea sumei reprezentând avansul acordat şi nejustificat, prin plată voluntară, cât şi prin executarea garanţiilor de către Autoritatea Contractantă (după caz), se va face cu perceperea de dobânzi şi penalităţi, calculate pentru perioada de când s-a acordat avansul și până în momentul recuperării integrale a acestuia, în condițiile legii.

4(8) Valoarea avansului acordat se justifică de către beneficiar pe bază de documente justificative conform cerințelor Autorității Contractante prezentate în Instrucțiuni de plată - Anexa V, până la expirarea duratei maxime de implementare a proiectului, prevăzută în contractul de finanţare, respectiv până la data autorizării ultimei tranşe de plată.

4(9) În cazul în care beneficiarul nu restituie suma reprezentând avansul acordat şi nejustificat, în termenul indicat, Autoritatea Contractantă va proceda de îndată la executarea garanţiei.

4(10) Neîndeplinirea condiţiilor prevăzute la alin. (6) şi (7) conduce la încetarea contractului de finanţare şi recuperarea sprijinului financiar acordat.

**Articolul 5 – Modalitatea de plată**

5(1) Beneficiarul va întocmi rapoarte tehnice şi financiare pentru a fundamenta cererile de plată în conformitate cu Instrucţiunile de plata, **Anexa V** la prezentul contract.

5(2) Plata se va efectua pe baza cererilor de plată autorizate de Autoritatea Contractantă depuse de beneficiari şi însoţite de documente justificative. Autorizarea cererilor de plată se face în urma verificării documentelor justificative prezentate de beneficiar conform cerinţelor prezentate în Instrucţiuni de plată, **Anexa V** la prezentul contract. Autorizarea cererilor de plată poate fi invalidată ulterior, prin constatarea de nereguli.

5(3) Autoritatea Contractantă efectuează plata în conturile beneficiarului deschise la Trezoreria Statului, respectiv la instituții bancare din România;

5(4) Avansul nu reprezintă tranşă de plată.

5(5) Beneficiarul și-a asumat depunerea cererilor de plată conform Graficului de eșalonare anuala a cererilor de plată din Anexa V-Instrucțiuni de plată.

**Articolul 6 – Dispoziţii de plată**

6(1) Plata se va efectua pe baza cererilor de plată întocmite de beneficiar în conformitate cu Instrucţiunile de plată **Anexa V** la prezentul contract și depuse conform graficului de eșalonare anuală a plăților.

6(2) Plata se va efectua în maximum 90 de zile calendaristice de la data depunerii dosarului cererii de plată, cu posibilitatea de prelungire in cazuri exceptionale.

6(3) Plăţile se vor efectua în **lei** în următorul cont:

 **număr cont IBAN**: ………………………………..

 **titular cont**: ……………………………………….

 **Denumirea instituției financiar-bancare:** ………………..

**Adresa instituției financiar-bancare:** ……………….

6(4) Cursul de schimb EURO - LEU utilizat în ceea ce privește plățile va fi:

Pentru intervențiile de dezvoltare rurală pentru care regulamentele europene nu prevăd plăți anuale de sprijin, conform primului paragraf de la art. 33 din Regulamentul (UE) 2022/127:

***Cursul de schimb utilizat este cursul leu-euro stabilit de către Banca Central Europeană, publicat pe pagina web:*** [***http://www.ecb.int/index.html***](http://www.ecb.int/index.html)***, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil (respectiv anul încheierii Contractului de Finanţare)***

**Articolul 7 – Anexe**

7(1) Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

|  |  |
| --- | --- |
| Anexa I  | Prevederi Generale |
| Anexa II  | Materiale și activități de informare de tip publicitar |
| Anexa III  | III. 1. Cererea de Finanțare și anexele acesteiaIII. 2. Bugetul indicativ şi planul financiarIII. 3. Graficul de eșalonară anuală a plăților |
| Anexa IV  | Instrucţiuni privind achiziţiile publice pentru beneficiarii publici PS 2023-2027 |
| Anexa V  | Instrucţiuni de plată  |
| Anexa VI | Monitorizare și raportare |

7(2) La momentul demarării investiției, beneficiarul are obligația de a utiliza versiunile actualizate ale anexelor la contractul de finanțare. În acest sens, va consulta pagina oficială de internet a AFIR (www.afir.ro), secțiunea ***”*** www.afir.ro/domenii-de-interventie/detalii-si-anexe-dr-27/ ***”*** pentru a descărca ultima versiune a anexelor sau va solicita Centrului Regional pentru Finanțarea Investițiilor Rurale de care aparține, versiunea actualizată a acestora.

**Articolul 8 – Dispoziţii legale**

8(1) Prezentul contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţile contractante în temeiul articolului 1270 din Codul civil si a reglementărilor în vigoare.

8(2) Prezentul contract este de natură administrativă în condiţiile dispoziţiilor legale aplicabile în materie de contencios administrativ și este încheiat și semnat electronic pe baza unui certificat calificat emis de un prestator de servicii de încredere, conform Regulamentului (UE) nr. 910/2014, care se află în lista oficială a Uniunii Europene si care se regaseşte la [https://webgate.ec.europa.eu/tl-browser/#](https://webgate.ec.europa.eu/tl-browser/) .

8(3) Prezentul contract constituie titlu executoriu.

8(4) Prezentul contract intră în vigoare la data ultimei semnături menţionate în contract.

8(5) Datele beneficiarului vor fi făcute publice în conformitate cu articolul 98 din Regulamentul (UE) nr. 2021/2116 și acestea pot fi prelucrate de către organisme de audit şi de investigare ale Uniunii şi ale statelor membre în vederea protejării intereselor financiare ale Uniunii.

8(6) Datele cu caracter personal sunt furnizate și prelucrate în conformitate cu cerințele Regulamentului (UE) nr.679/2016 al Parlamentului European și al Consiliului Uniunii Europene privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), iar beneficiarul este informat cu privire la drepturile sale în calitate de persoană vizată în temeiul legislației aplicabile pentru exercitarea acestor drepturi.

8(7) Autoritatea contractantă consultă și prelucrează, prin operațiunile prevăzute de lege, precum și prin cele statuate conform protocoalelor/acordurilor de colaborare/delegareîn vederea desfășurării activității specifice, datele cu caracter personal furnizate de către beneficiar, pentru care acesta a declarat că a luat la cunoștință odată cu depunerea cererii de finanțare, în contextul acordului privind prelucrarea datelor cu caracter personal, luând la cunoștință despre dreptul de acces la date, de intervenție și de opoziție, dreptul de a nu fi supus unei decizii individuale, dreptul la rectificarea datelor, dreptul la ștergerea datelor (“dreptul de a fi uitat”), dreptul la restricționarea prelucrării, dreptul la portabilitatea datelor, dreptul la retragerea consimțământului în cazul prelucrării în scop de informare sau promovare, dreptul de a fi notificat de către operator, drepturi care pot fi exercitate în limitele legale, trimițând o adresa scrisă, datată și semnată către AFIR în care să se precizeze numele complet și domiciliul pentru identificare, cât și dreptul de a se adresa Autorității Naționale de Supraveghere a Prelucrării Datelor cu Caracter Personal sau justiției.

8(8) Furnizarea datelor cu caracter personal este necesară pentru executarea prezentului contract, în caz contrar, relația contractuală fiind în imposibilitate de a fi stabilită, contractul de finanțare având statut de contract neîncheiat.

8(9) Prezentul contract de finanțare constituie temei pentru prelucrarea datelor cu caracter personal pe care Autoritatea Contractantă le-a primit de la beneficiar. Termenul pentru care sunt prelucrate datele cu caracter personal, reprezintă durata contractuală pâna la expirarea obligațiilor contractuale, inclusiv termenele de arhivare.

8(10) Beneficiarul va pune la dispoziţia autorităţii contractante, la solicitarea acesteia lista cu preţurile tuturor materialelor achiziţionate din surse proprii de finanțare sau din finanțarea nerambursabilă, pentru a fi folosite de AFIR în scop statistic, dacă nu există interdicţie în contractele încheiate de beneficiar şi furnizorii acestor materiale.

**Articolul 9 – Notificări şi Comunicări**

9(1) Orice comunicare sau notificare adresată de una din părţi celeilalte, va fi socotită ca valabil îndeplinită dacă este transmisă la adresa/sediul prevăzut în partea introductivă a prezentului contract.

9(2) În cazul în care notificarea/comunicarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

9(3) Dacă notificarea/comunicarea se trimite prin e-mail, ea se consideră primită în prima zi lucrătoare după ziua în care a fost expediată. Exceptie face comunicarea titlurilor de creanță, care se va realiza conform legislatiei specifice.

9(4) Notificările verbale nu se iau în considerare de nici una dintre părţi, dacă nu sunt confirmate prin intermediul uneia din modalităţile prevăzute la alin 9 (1) - 9 (3).

9(5) În cazul în care notificarea/comunicarea prin email, sau prin poștă nu este posibilă, din motive neimputabile Autorităţii Contractante, notificarea/comunicarea se va realiza prin publicitate.

Notificarea/comunicarea prin publicitate se va realiza prin afişarea, concomitent, la sediul Autorităţii Contractante cât şi pe pagina de internet a Autorității Contractante, a unui anunţ în care se menţionează că a fost emis un act administrativ pe numele Beneficiarului.

Actul va fi considerat comunicat la expirarea termenului de 15 zile de la data afişării anunţului. Excepție face afișarea titlurilor de creanta, care se va realiza conform legislatiei specifice.

|  |  |
| --- | --- |
| **Pentru Beneficiar** | **Pentru Autoritatea Contractantă** |
| **Reprezentant legal**Nume/prenume Data: Semnătura  | Director General Adjunct CRFIRNume/prenume Data: Semnătura  |
| Director Economic/Contabil Sef Nume/prenume Data: Semnătura | Vizat Compartiment Control Financiar Preventiv Propriu Nume/prenume Data: Semnătura |
|  | Compartiment Juridic şi Contencios Nume/prenume Data: Semnătura  |
|  Director CRFIR Nume/prenume  Data:  Semnătura |

**ANEXA I** **PREVEDERI GENERALE**

**Articolul 1 – Obligaţii generale**

1(1) Beneficiarul se obligă să execute Proiectul în conformitate cu descrierea acestuia cuprinsă în Cererea de finanţare astfel cum a fost aprobată împreună cu toate documentele anexate şi în urma verificărilor, modificărilor şi completărilor efectuate pe parcursul tuturor procedurilor de implementare.

1(2) Regulile privind achiziţiile realizate de beneficiari sunt emise de către Autoritatea Contractantă, iar Beneficiarul finanţării nerambursabile este obligat să le respecte.

1(3) Beneficiarul va fi singurul răspunzător în faţa Autorităţii Contractante pentru implementarea corectă a proiectului. Beneficiarul are obligația să implementeze proiectul în nume propriu, în mod nemijlocit, fără interpuși. Subcontractarea totală sau parţială a proiectului este strict interzisă.

1(4) Beneficiarul trebuie să implementeze Proiectul cu maximum de profesionalism, eficienţă şi vigilenţă în conformitate cu cele mai bune practici în domeniul vizat şi în concordanţă cu acest contract.

1(5) Autoritatea Contractanta işi rezervă dreptul de a nu încheia un nou contract cu Beneficiarul care nu şi-a achitat integral datoria faţă de AFIR, inclusiv dobânzile şi majorările de întârziere.

1(6) Toate activităţile înscrise în proiect pentru care acesta a primit punctaj la selecţie, devin condiţii obligatorii pentru menţinerea sprijinului financiar pe toată perioada de valabilitate a contractului de finanțare.

1(7) Beneficiarul se obligă să suporte din fonduri proprii orice ajustări de prețuri pentru contractele de achiziții, respectiv actualizările devizului general, realizate cu respectarea legislației în vigoare, survenite ulterior semnării prezentului contract de finanțare, care nu se încadrează în valoarea maximă a sprijinului prevăzut la art. 3 din contractul de finanțare.

1(8) Dacă sunt menținute condițiile de eligibilitate și selecție, Autoritatea Contractantă va aproba maximum trei modificări tehnico - financiare prin act adițional, pe toată perioada de implementare a proiectului.

**Articolul 2 – Obligaţii privind informarea şi raportarea financiară şi tehnică.**

2(1) Beneficiarul are obligaţia de a întocmi şi transmite către AFIR, în termenele prevăzute în Graficul de eșalonare anuală a plăților **- Anexa III.3** la prezentul contract, cererile de plată, precum şi documentele justificative aferente.

Beneficiarul are obligația să depună cel puțin o cerere de plată în fiecare an, conform graficului de eșalonare a plăților.

Nerespectarea graficului de eșalonare anuală a plăților se sancționează conform art. 3(5) lit.b) din Contractul de finanțare și a specificațiilor detaliate în Instrucțiuni de plată, în baza prevederilor procedurii generale de autorizare plăți.

2(2) Beneficiarul este obligat să întocmească şi să ataşeze la fiecare cerere de plată declaraţii de cheltuieli şi rapoarte de execuţie, respectând Instrucţiunile de Plată - **Anexa V** la prezentul contract.

2(3) Beneficiarul are obligaţia să furnizeze orice alte informaţii de natură tehnică sau financiară solicitate de Autoritatea Contractantă.

2(4) La solicitarea Autorității Contractante, beneficiarul este obligat să furnizeze toate informațiile legate de contractanții și subcontractanții acestuia. În acest sens, după avizarea achizițiilor, beneficiarul este obligat să înștiințeze, în scris, Autoritatea Contractantă, cu privire la orice modificare a subcontractanților pe care acesta a acceptat-o, în maximum 10 zile calendaristice de la acceptul scris al beneficiarului transmis operatorului economic.

2(5) Beneficiarul are dreptul de a face modificări ale categoriilor și subcategoriilor de cheltuieli din cadrul bugetului proiectului **Anexa III.3** - dar cu obligația de a notifica în prealabil AFIR.

2(6) Beneficiarul va prezenta o Notă explicativă, în cazul solicitării de modificare a contractului de finanţare prin act adiţional sau la solicitarea Autorităţii Contractante.

**Articolul 3 – Obligaţii**

3(1) Beneficiarul se obligă să respecte pe toata durata contractului, criteriile de eligibilitate şi de selecţie înscrise în Cererea de finanţare, aprobată ca urmare a procesului de evaluare și selecție.

De asemenea, în cursul perioadei de monitorizare stabilită conform art. 2 (7) din contract, calculată de la ultima plată efectuată de Agenţie, Beneficiarul se obligă să nu modifice substanțial proiectul.

Modificările substanțiale sunt cele care afectează natura, obiectivele sau condițiile de realizare și care ar determina subminarea obiectivelor inițiale ale acesteia sau creează o modificare a proprietății asupra unui element de infrastructură care creează un avantaj nejustificat unei întreprinderi sau unui organism public.

Dacă Autoritatea Contractantă constată că obiectivele finanţate nu sunt folosite conform scopului (mai degrabă: scopului declarat in CF ) pe perioada de valabilitate a contractului, îşi rezervă dreptul de a recupera sprijinul acordat.

3(2) Beneficiarul îşi va asuma integral răspunderea pentru prejudiciile cauzate terţilor din culpa sa pe parcursul derulării proiectului. Autoritatea Contractantă va fi degrevată de orice responsabilitate pentru prejudiciile cauzate terţilor din culpa Beneficiarului.

3(3) Proiectul tehnic se va depune spre avizare la Autoritatea Contractantă după semnarea contractului de Finanțare și până la prima tranșă de plată.

**Urmare a finalizării şi avizării procedurii de achiziţie beneficiarul va depune la CRFIR, după caz, bugetul actualizat*.***

3(4)Beneficiarul prezintă **cererea eligibilă pentru prima tranșă de plată** și documentele justificative în termen de **cel mult 12 luni** de la data semnării contractului de finanțare.

3(5) Termenul prevăzut la alin. 3(4) se poate prelungi doar o singură dată, cu cel mult 3 luni, cu plata penalităţilor prevăzute în contractul de finanţare la art. 9(13) şi cu prezentarea de către beneficiar a dovezii demarării implementării proiectului.

3(6) Se consideră în termen cererea de plată şi/sau solicitarea de prelungire care a/au fost depusă/depuse cel mai târziu în ultima zi a lunii în care este stabilit a se împlini termenul prevăzut la alin. 3(4), respectiv la alin. 3(5).

3(7) În cazul nedepunerii de către beneficiar a cererii pentru prima tranșă de plată în termenele prevăzute la art.3(4) – 3(6), Autoritatea Contractantă va demara procedura de încetare a contractului de finanțare.

3(8) Activele corporale şi necorporale rezultate din implementarea proiectului cofinanțat din FEADR – PS 2023-2027 vor fi incluse în categoria activelor proprii ale beneficiarului şi vor fi utilizate pentru activitatea pentru care a beneficiat de finanțare nerambursabilă pentru minimum 5 ani, de la data efectuării ultimei plăți.

3(9) Beneficiarul se obligă să nu solicite şi să nu primească finanţări din alte surse publice pentru aceleaşi cheltuieli eligibile ale proiectului, sub sancţiunea încetării contractului.

3(10) Autoritatea Contractantă îşi rezervă dreptul să diminueze valoarea prezentului contract de finanțare în condițiile prevăzute la art. 16.

**Articolul 4 – Conflict de interese**

Beneficiarul va adopta o asemenea conduită care va evita conflictul de interese, definit conform legislației în vigoare.

**Articolul 5 –– Transparenţa, Confidenţialitata și protecţia datelor cu caracter personal și**

**publicarea acestora**

5(1) Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor Legii nr. 544/2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract.

5(2) Următoarele elemente, aşa cum rezultă acestea din contractul de finanţare şi anexele acestuia, inclusiv, dacă e cazul, din actele adiţionale prin care se aduc modificări contractului sau anexelor sale, nu pot avea caracter confidenţial şi vor fi postate pe site-ul Autorității Contractante:

1. denumirea proiectului și obiectivul specific vizat;
2. fondul din care se acordă finanțarea;
3. rata de cofinanțare a Uniunii Europene;
4. în cazul persoanelor juridice denumirea completă a beneficiarului și, în cazul achizițiilor publice denumirea contractantului, iar în cazul persoanelor fizice, prenumele și numele;
5. data de începere şi data preconizată sau efectivă de implementare a proiectului;
6. scopul proiectului

g) valoarea totală a finanţării nerambursabile acordate şi intensitatea sprijinului exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate.

h) locul de implementare a proiectului – localitate, judeţ, regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;

5(3) Informațiile prevăzute la art. 5(2) sunt disponibile pe site-ul / portalul Autoritații Contractante timp de doi ani de la data publicării iniţiale a acestora, iar după această dată vor putea fi puse la dispoziția solicitanților, de către beneficiar, pe baza unei cereri.

5(4) Autoritatea Contractantă, beneficiarul şi, după caz, partenerii sunt exoneraţi de răspunderea pentru dezvăluirea de documente sau informaţii considerate ca fiind nepublicate dacă:

1. Informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau
2. Partea a fost obligată în mod legal să dezvăluie informaţia.

5(5) a. Datele cu caracter personal, colectate în cadrul proiectului sunt folosite în scopul îndeplinirii obiectivelor proiectului, în scop statistic al îndeplinirii obligaţiilor de gestionare, control, audit, monitorizare şi evaluare; datele cu caracter personal pot fi prelucrate de către organisme naţionale sau ale Uniunii cu respectarea prevederilor legale în vigoare

b. Beneficiarul este de acord ca datele sale cu caracter personal să fie prelucrate în conformitate cu prevederile Regulamentului (UE) nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum și ale Regulamentului (UE) 2018/1725 privind protecţia persoanelor fizice în ceea ce priveşte prelucrarea datelor cu caracter personal de către instituţiile, organele, oficiile şi agenţiile Uniunii şi privind libera circulaţie a acestor date şi de abrogare a Regulamentului (CE) nr. 45/2001 şi a Deciziei nr. 1247/2002/CE.

c. Datele cu caracter personal ale grupului ţintă şi, după caz, ale beneficiarilor finali ai proiectului nu pot fi prelucrate şi publicate, pentru informarea publicului, decât cu informarea prealabilă a acestora asupra scopului prelucrării sau publicării şi obţinerea consimţământului acestora, în condiţiile legii.

5(6) Datele privind Beneficiarul constituie informație publică în conformitate cu art. 98 și art. 101 din Regulamentul (UE) 2021/2116 şi pot fi prelucrate de către organisme de audit şi de investigare ale Uniunii şi ale statelor membre în vederea protejării intereselor financiare ale Uniunii.

**Articolul 6 – Publicitate**

6(1) Autoritatea Contractantă cere ca prin orice notă sau publicare făcută de Beneficiar privind Proiectul, incluzând o conferinţă sau un seminar, să specifice că Proiectul a primit fonduri de la Uniunea Europeană. Beneficiarul trebuie să facă referiri la Proiect şi la contribuţia financiară a Uniunii Europene în informaţia oferită, în rapoartele interne şi anuale şi în orice relaţie cu mass-media.

6(2) Toate panourile/autocolantele vor fi realizate de către beneficiar în conformitate cu **Anexa II** a prezentului contract.

**Articolul 7 – Dreptul de proprietate/utilizare a rezultatelor şi echipamentelor**

 Drepturile de proprietate industrială şi intelectuală, rezultate din implementarea proiectului, sunt drepturi exclusive ale Beneficiarului, beneficiarul fiind singurul răspunzător pentru drepturile de proprietate industrială sau intelectuală revendicate de terţe persoane.

**Articolul 8 – Monitorizarea şi Evaluarea Proiectului**

8(1) Pe durata de valabilitate a prezentului contract, beneficiarul are obligaţia furnizării Autorităţii Contractante, Comisiei Europene şi/sau organismelor autorizate, orice document sau informaţie în măsură să ajute la realizarea rapoartelor de monitorizare şi evaluare ale proiectului şi să admită dreptul lor de acces descrise în Art.14 (2).

8(2) Pe toată durata de valabilitate a contractului de finanțare, beneficiarul asigură accesul la locul de implementare al proiectelor, însoţește echipele de control şi pune la dispoziţia acestora, în timp util, toate informaţiile şi documentele necesare solicitate, conform prevederilor legale și procedurale specifice de control, corespunzătoare fiecărei instituţii responsabile.

8(3) Rezultatul oricărei evaluări va fi pus la dispoziţia părţilor contractante.

8(4) Dacă pe parcursul perioadei de monitorizare a contractului se constată următoarele situaţii:

• obiectivele finanţate nu sunt utilizate conform scopului rezultat din cererea de finanţare sau sunt înstrăinate prin orice tip de act juridic/sunt închiriate (date în folosință unei terțe persoane),

• proiectului i se aduc modificări fundamentale,

• nerespectarea obligaţiilor statuate prin acest contract sau a angajamentelor asumate prin Cererea de Finantare,

Autoritatea Contractantă va soma cu termen beneficiarul să remedieze deficienţele identificate. Beneficiarul are obligaţia de a realiza, la termenele specificate, remedierea deficienţelor identificate, implementarea recomandărilor rezultate în urma misiunilor de control ale Autorităţii Contractante şi/sau CE.

În cazul în care deficienţele nu sunt remediate în termenul acordat, Autoritatea Contractantă va proceda fie la recuperarea integrală, fie la recuperarea parțială a contravalorii ajutorului financiar public nerambursabil plătit, în funcție de gradul de afectare a investiției.

8(5) În cazul în care, pe parcursul perioadei de valabilitate a contractului se constată că obiectivele/componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce fie efectul înstrăinării fie al închirierii/cedării posesiei și folosinței), contravaloarea ajutorului financiar public nerambursabil va fi recuperată integral.

8(6) În cazul în care, pe parcursul perioadei de valabilitate a contractului, se constată că Beneficiarul nu mai respectă condiţiile de implementare sau nu mai sunt îndeplinite obiectivele proiectului, Autoritatea Contractantă va proceda după caz (funcţie de gradul de afectare, gravitatea faptelor, etc):

* 1. fie la recuperarea integrală a ajutorului financiar nerambursabil plătit cu încetarea contractului de finanţare;
	2. fie la recuperarea parţială, respectiv aferent componentei/componentelor sau acţiunii/acţiunilor afectate de neregulă, care nu mai îndeplinesc condiţiile menţionate, nefiind influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

8(7) Beneficiarul are responsabilitatea ca pe întreaga perioadă de valabilitate a contractului să menţină în funcţiune investiţia realizată şi să demonstreze utilitatea acesteia conform descrierilor formulate si a angajamentelor asumate prin Cererea de Finantare.

8(8) Sprijinul acordat va fi recuperat dacă obiectivele finanţate nu sunt utilizate/folosite conform scopului descris din obiectivul cererii de finanţare, dacă se modifică substanţial proiectul sau în cazul în care acesta îşi modifică destinaţia în perioada de valabilitate a prezentului contract de finanţare.

8(9) Dreptul de a stabili creanţa bugetară, conform prevederilor legislaţiei în vigoare, se prescrie în termen de 5 ani de la data de 1 ianuarie a anului următor datei de închidere a programului, comunicată oficial de către Comisia Europeană prin emiterea declaraţiei finale de închidere, cu excepţia cazului în care normele Uniunii Europene prevăd un termen mai mare.

**Articolul 9 – Amendament la Contract**

9(1) Beneficiarul poate solicita modificarea Contractului de Finanțare în cursul duratei de execuţie a acestuia stabilită prin contract şi nu poate avea efect retroactiv. Prin excepție, în cazuri temeinic justificate, conform art. 8(4) din Anexa I Prevederi generale, părţile pot conveni, ultimativ, prin Act Adiţional, ulterior efectuării ultimei plăți, prelungirea duratei de monitorizare a contractului de finanţare cu o durată echivalentă cu perioada de la data finalizării proiectului până la data la care a fost remediată deficiența constatată, la care se mai adaugă încă 90 de zile pentru a se asigura efectuarea unui control ex-post.

 În cazul în care echipa de control ex-post constată că beneficiarul nu a remediat deficiențele constatate în termenul de remediere stabilit, respectiv nu a demonstrat respectarea criteriilor de eligibilitate și selecție, precum și condițiile de durabilitate și sustenabilitate, se va demara procedura de recuperare a ajutorului financiar nerambursabil asupra componentei/componentelor afectate de nereguli.

De asemenea, perioada de monitorizare mai poate fi prelungită și în situația în care beneficiarii publici care nu au obținut toate avizele/autorizațiile/certificatele etc. necesare desfășurării în legalitate a activițății finanțate, respectiv nu au depus aceste documente în cadrul dosarului cererii de plată pentru tranșa finală și s-au angajat că vor depune aceste documente în perioada de monitorizare, în termenele prevăzute în procedura generală de autorizare plații.

Beneficiarii publici au obligația ca odată cu depunerea documentelor pentru care au depus angajamentul beneficiarului cu privire la prezentarea unor avize/autorizații/certificate, să depună și solicitarea de prelungire a duratei de monitorizare.

Prelungirea duratei de monitorizare și implicit a duratei de valabilitate a contractului de finanțare se va realiza cu o durată echivalentă cu perioada de la data finalizării duratei de execuție a contractului de finanţare (data efectuării ultimei plăţi de către AFIR) până la data la care s-au depus documentele asumate prin angajament, indiferent de numărul de solicitări de prelungire depuse.

În baza solicitării beneficiarului și după verificarea respectării obligațiilor asumate de către beneficiar prin angajament, conform prevederilor din procedura generală de autorizare plăți, expertul respectiv va proceda la întocmirea actului adițional.

Astfel, pentru aceste situații, durata de monitorizare va fi de 5 ani de la data depunerii documentului, aspect care se va menționa în actul adițional de prelungire.

9(2) Orice modificare la contract din inițiativa Beneficiarului se va face cu notificarea prealabilă a Autorității Contractante și cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

9(3) Orice amendament la contract sau la anexele sale trebuie făcut în scris, printr-un act adiţional/nota de aprobare a modificării solicitate. Toate actele adiţionale/notele de aprobare/respingere a modificării se încheie în aceleaşi condiţii ca şi Contractul de Finanţare.

9(4) Scopul actului adiţional/notei de aprobare privind modificarea Contractului de Finanțare, trebuie să fie strâns legat de natura proiectului acoperit prin contractul iniţial.

Toate actele adiţionale/notele de aprobare a modificării vor fi încheiate în aceleaşi condiţii ca şi Contractul de Finanţare.

9(5) Valoarea ajutorului financiar nerambursabil aprobată şi prevăzută în contract nu poate fi majorată.

9(6) Beneficiarul poate efectua pe proprie răspundere modificări tehnice şi financiare, în sensul realocărilor între liniile bugetare, dacă acestea nu schimbă scopul principal al proiectului și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat, iar modificarea financiară se limitează la transferul de maximum ........ % din suma înscrisă inițial în cadrul bugetului între capitolele bugetare de cheltuieli eligibile și fără diminuarea valorii totale a proiectului, cu notificarea prealabilă a Autorității Contractante, fără a fi necesară amendarea Contractului de Finanțare prin act adițional.

 În termen de maximum 15 zile lucrătoare, Beneficiarul va înștiința Autoritatea Contractantă, cu privire la modificările tehnice și/sau financiare efectuate pe proprie răspundere și le va justifica/detalia prin notificare scrisă, însoțită de bugetul modificat, devizul general şi devizele pe obiecte refăcute, pentru actualizarea Anexei III-Bugetul indicativ și Planul financiar la Contractul de Finanţare.

9(7)Beneficiarul se obligă a notifica Autoritatea Contractantă cu privire la:

1. modificarea adresei sediului profesional/sediului social, după caz, sau a punctelor de lucru afectate derulării prezentului contract;
2. modificarea contului bancar sau al băncii prin care se derulează proiectul ce face obiectul prezentului contract;
3. înlocuirea reprezentantului legal de proiect.

9(8) În cazul solicitării de înlocuire a reprezentantului legal, beneficiarul va prezenta și declaraţia privind prelucrarea datelor cu caracter personal, semnată de noul reprezentant legal.

Notificarea va fi însoţită de documente justificative corespunzătoare, eliberate de autorităţile competente.

9(10) În cazul modificării contului bancar alocat prezentului contract, Beneficiarul se obligă să notifice de îndată Autoritatea Contractantă, precum și ziua depunerii dosarului de plată.

Pentru oricare din aceste cazuri, notificarea va fi însoţită de documente justificative eliberate de autorităţile competente.

9(11) În cazul solicitării de înlocuire a reprezentantului legal, se vor transmite totodată și declaraţia noului reprezentant legal privind prelucrarea datelor cu caracter personal, precum și declarația prin care acesta își exprimă consimțământul ca AFIR să acceseze Sistemul Informatic al Cazierului Judiciar (ROCRIS) administrat de IGPR, în baza Protocolului de colaborare încheiat între AFIR-IGPR, în conformitate cu prevederile legale în vigoare.

9(12) Autoritatea Contractantă poate aproba/respinge modificarea solicitată de beneficiar, caz în care actul adițional/nota/notificarea de aprobare/respingere emisă de AFIR, devine parte integrantă a contractului.

9(13) Prelungirea cu maximum 3 luni a termenului pentru depunerea cererii pentru prima tranșă de plată, prevăzut la Art. 3(4) din prezenta Anexă, este condiționată de plata unei penalități valorice de 0,1% aplicată la suma eligibilă nerambursabilă rămasă de plătit.

9(14) Beneficiarul are obligaţia de a achita penalitatea în procentul prevăzut mai sus în contul Autorităţii Contractante în maximum 10 zile lucrătoare calculate de la data primirii notificării de acceptare a modificării Contractului de Finanţare.

9(15) Autoritatea Contractantă poate aproba/respinge modificarea contractului solicitată de beneficiar, caz în care, actul adițional/nota de aprobare /notificare emisă de AFIR devine parte integrantă a contractului.

**10 – Încetarea contractului**

10(1) În cazuri excepţionale şi temeinic dovedite, inclusiv cazurile de forţă majoră invocate şi comunicate între părţi în condiţiile legii, Autoritatea Contractantă poate decide încetarea Contractului printr-o notificare scrisă, fără a fi cerută plata finanţării nerambursabile.

1 0(2) Părţile pot decide, prin acord, încetarea Contractului, ca urmare a solicitării scrise din partea beneficiarului, aprobată de Autoritatea Contractantă, în cazul în care beneficiarului nu i-a fost efectuată nicio plată.

10(3) Părţile pot decide, prin acord, încetarea contractului de finanțare la solicitarea beneficiarului sau din iniţiativa Autorității Contractante și în cazul în care există tranșe decontate în baza contractului de finanțare, cu condiția recuperării de la beneficiar, a sumelor decontate.

10(4) Pentru situațiile în care beneficiarul a încasat avans, încetarea contractului de finanțare la solicitarea beneficiarului sau din inițiativa Autorității Contractante, va putea opera doar după recuperarea sumei acordată ca avans, de la beneficiar sau prin executarea garanției constituite de beneficiar.

10(5) Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti, atunci când constată oricare dintre situațiile prevăzute mai jos:

1. neregulă cu privire la încheierea ori executarea Contractului,
2. neîndeplinirea criteriilor de eligibilitate și/sau selecție sau a condițiilor de implementare pentru finanțarea proiectului,
3. faptul că beneficiarul este declarat în stare de incapacitate de plată,
4. faptul că cele declarate pe proprie răspundere de beneficiar, prin reprezentanţii săi, nu corespund realităţii sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind false/incomplete/expirate/inexacte/nu corespund realităţii,
5. a creat în mod artificial condiții pentru acordarea sprijinului sau pentru creșterea intensității sprijinului.

În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, în conformitate cu prevederile art. 17 din prezenta Anexă.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se realizează în mod proporțional cu gradul de neîndeplinire

În cazul deschiderii procedurii insolvenței beneficiarului finanțat din FEADR pe parcursul executării contractului de finanțare, AFIR urmează procedura de înscriere la masa credală cu titlurile de creanţă emise anterior intrării în insolvenţă a Beneficiarului, conform prevederilor legale în vigoare, iar în situaţia în care debitul înscris în titlul executoriu a fost recuperat parţial, înscrierea la masa credală se face cu cuantumul sumelor rămase de recuperat.

În cazul constatării unei nereguli privind eligibilitatea, selecția sau condițiile de implementare pentru finanțarea proiectului, sau cu privire la încheierea ori executarea Contractului de finanțare, ori în cazul în care beneficiarul este declarat în stare de incapacitate de plată, sau a fost declanşată procedura insolvenței/falimentului/sau dacă operatorul economic având calitatea de beneficiar al finanțării a fost radiat, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi nu corespund realităţii, sau documentele/ autorizaţiile/ avizele depuse în vederea obţinerii finanţării nerambursabile se constată ca fiind neadevarate/ false/ incomplete/ expirate/ inexacte/ nu corespund realităţii, sau în cazul nerespectării de către beneficiar a obligațiilor asumate prin contractul de finanțare, Autoritatea Contractantă va proceda la încetarea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

10(6) Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

În acest caz, este o măsură unilaterală dispusă de Autoritatea Contractantă, în care se urmează procedura privind suspendarea contractului de finanțare și înștiințarea după caz a beneficiarului, fără ca beneficiarul să mai depună documente justificative pentru justificarea acestei măsuri.

**Articolul 11 – Modificarea duratei de execuţie a Contractului de Finanţare**

11(1) Beneficiarul trebuie să informeze Autoritatea Contractantă fără întârziere despre orice circumstanţă probabilă să împiedice sau să întârzie executarea contractului.

Înainte de sfârşitul duratei de implementare, conform prevederilor art. 2 (2) din contract, beneficiarul poate solicita prelungirea duratei de execuţie prevăzute la art. 2(2) din contract.

Toate dovezile de susţinere necesare pentru aprobare trebuie să însoţească cererea. Nerespectarea termenului de depunere a cererii de prelungire a duratei de execuţie a contractului sau stadiul fizic şi financiar scăzut conferă Autorităţii Contractante dreptul de a nu prelungi durata de execuţie şi de a proceda la încetarea contractului.

Nerespectarea termenului de depunere a cererii de prelungire a duratei de execuţie a contractului sau stadiul fizic şi financiar scăzut conferă Autorităţii Contractante dreptul de a nu prelungi durata de execuţie şi de a proceda la încetarea contractului în condiţiile art. 11.

11(2) În cazul în care beneficiarul depășeşte durata de execuție de **36 luni,** se aplică o penalitate valorică în procent de 0,1% la valoarea eligibilă nerambursabilă rămasă de plătit,pentru **prelungirea termenului de execuţie.** Beneficiarul are obligaţia de a achita penalitatea în procentul prevăzut mai sus în contul Autorităţii Contractante în maximum 10 zile lucrătoare calculate de la data primirii notificării de acceptare a modificării Contractului de Finanţare.

11(3) Beneficiarul care a încasat avans și solicită prelungirea duratei de execuție a contractului de finanțare, este obligat să depuna la Autoritatea Contractantă și documentul prin care dovedește prelungirea valabilității Scrisorii de Garanție Bancară/Nebancară, după caz, care să acopere noul termen de execuţie solicitat.

11(4) După aprobarea modificării duratei de execuţie, beneficiarul va depune la CRFIR graficul de execuţie fizică și financiară rectificat.

11(5) Contractul de Finanţare încetează la data limită menţionată în articolul 2 al prezentului Contract. Autoritatea Contractantă va informa Beneficiarul despre orice modificare a datei finale.

**PREVEDERILE FINANCIARE**

**Articolul 12 – Eligibilitatea cheltuielilor**

Cheltuielile **neeligibile** pentru finanţarea în cadrul Programului sunt prevăzute în Fișa intervenției DR 27 - Crearea/modernizarea infrastructurii de acces agricolă din PS 2023-2027 și în Ghidul solicitantului aplicabil intervenției DR 27 - Crearea/modernizarea infrastructurii de acces agricolă.

**Articolul 13 – Contabilitate şi controale tehnice şi financiare**

13(1) Beneficiarul trebuie să ţină înregistrări contabile sistematice şi precise referitoare la executarea contractului. Sistemul contabil utilizat va urma procedurile dictate de uzanţele profesionale şi legale. Pentru fiecare proiect trebuie ţinută o evidenţă separată, cu toate veniturile şi cheltuielile efectuate pe perioada de valabilitate a contractului.

13(2) Beneficiarul trebuie să consimtă la inspecţiile pe bază de documente sau la faţa locului efectuate de Autoritatea Contractantă, Comisia Europeană şi orice alt organism cu atribuţii în domeniu asupra modului de utilizare a finanţării nerambursabile pe durata de valabilitate a contractului. În acest scop, Beneficiarul se angajează să acorde personalului Autorităţii Contractante, Comisiei Europene sau al oricarui organism cu atributii în domeniu, ori altor persoane mandatate de aceste instituţii, dreptul de acces la locurile şi spaţiile unde se implementează proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a Proiectului. Documentele trebuie să fie uşor accesibile şi arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

**Articolul 14 – Suma finală a finanţării**

14 (1) Valoarea totală a ajutorului financiar care urmează a fi plătită de Autoritatea Contractantă nu va depăşi suma finanţării nerambursabile prevăzută în lei şi în euro la Articolul 3(2) din Contract.

14(2) În cazul în care la ultima tranşă de plată, costurile eligibile sunt mai mici decât costul total estimat menţionat la Articolul 3(2) al Contractului, valoarea contribuţiei financiare acordată de Autoritatea Contractantă se va limita la valoarea corespunzătoare cheltuielilor eligibile efectiv realizate de către Beneficiar.

**Articolul 15 - Reduceri şi excluderi**

15 (1) În cazul în care Autoritatea Contractantă constată că un beneficiar a făcut în mod deliberat o declaraţie falsă, operaţiunea în cauză se exclude de la acordarea sprijinului FEADR, iar orice sumă deja plătită pentru operaţiunea respectivă se recuperează şi beneficiarul este exclus de la acordarea finanțării.

În cazul constatării unei nereguli, Autoritatea Contractantă va exclude total sau parțial de la finanțare din FEADR a cheltuielilor afectate de neregulă.

15(2) În situația în care beneficiarul nu depune cererea/cererile de plată la valorile asumate pentru fiecare an de implementare, în conformitate cu Graficul de depunere anuala a cererilor de plată asumat prin prezentul contract de finanțare, acest fapt conduce automat către neîndeplinirea indicatorilor de realizare (out put), va primi o sanctiune de 1% din valoarea totală a sumei de plată asumată de beneficiar pentru anul respectiv de implementare, conform detaliilor stabilite în Anexa V-Instrucțiuni de plată și în procedura de lucru specifică de autorizare plăți.

**Articolul 16 – Nereguli, sume necuvenite şi restituirea finanţării**

16(1a) Prin ”neregulă” în accepţiunea legii speciale, se înţelege orice abatere de la legalitate, regularitate şi conformitate în raport de dispoziţiile naţionale şi/sau europene, precum şi de prevederile contractelor ori a altor angajamente legale încheiate în baza acestor dispoziţii, ce rezultă dintr-o acţiune sau inacţiune a beneficiarului ori a Autorităţii Contractante cu competenţe în gestionarea fondurilor europene, care a prejudiciat sau care poate prejudicia bugetul Uniunii Europene/ bugetele donatorilor publici internaționali şi/sau fondurile publice naţionale aferente acestora printr-o sumă plătită necuvenit.

 16(1b) Prin “fraudă” în accepţiunea legii speciale, se înţelege infracţiunea săvârşită în legătură cu obţinerea ori utilizarea fondurilor europene şi/sau a fondurilor publice naţionale aferente acestora, încriminată de Codul penal ori de alte legi speciale.

16(2) Dacă Autoritatea Contractantă constată că actele/faptele Beneficiarului au drept scop obţinerea unui avantaj care contravine condițiilor de eligibilitate sau/și de selecție a proiectului în cadrul Programului sau obținerea unei intensități suplimentare a sprijinului, prin crearea în mod artificial a condiţiilor necesare pentru obținerea avantajului, în orice etapă de derulare a proiectului, acesta va fi declarat neeligibil și se va proceda fie la neacordarea sprijinului, fie la retragerea integrală a acestuia.

16(3) În cazul înregistrării unei nereguli sau fraude definite la alin. (1a, 1b), beneficiarul va restitui în conformitate cu prevederile art. 7(13), valoarea finanţării necuvenite primite din partea Autorităţii Contractante în termenele prevăzute în cuprinsul actelor de notificare transmise de Autoritatea Contractantă.

Dacă Beneficiarul nu se conformează acestei obligaţii, Autoritatea Contractantă va stabili accesorii/majorări, dobânzi şi penalităţi (după caz) pentru întârziere şi va proceda la recuperarea sumei în conformitate cu prevederile legale în vigoare.

Beneficiarul trebuie sa se asigure că în cazul rambursării/executării silite de către ANAF a sumelor provenite din nereguli sau fraudă, contul Autorităţii Contractante a fost creditat. În acest sens va notifica Autoritatea Contractantă despre orice plată către ANAF sau orice alt act de executare efectuat de către ANAF. Beneficiarul va datora accesorii/majorări, dobânzi și penalități de întârziere (după caz) până la data creditării contului Autorităţii Contractante de către ANAF.

Dacă Beneficiarul a depus o garanţie financiară, conform art. 4(5) al prezentului contract, la expirarea termenului acordat pentru restituirea sumelor afectate de nereguli, Autoritatea Contactantă va proceda la executarea garanţiei financiare, fără a mai fi necesară realizarea niciunei alte formalităţi.

16 (4) În cazul în care neregula este depistată înainte de efectuarea ultimei plăţi conform prezentului contract sau conform oricărui alt contract de finanţare încheiat pentru acordarea de ajutor financiar nerambursabil prin intermediul PS 2023-2027, Autoritatea Contractantă va proceda la diminuarea sumei rambursate începând cu tranşa următoare aferentă contractului respectiv de finanţare, până la stingerea integrală a debitului la care se adaugă valoarea penalităţilor.

În cazul în care neregula este depistată după efectuarea ultimei tranşe de plată aferentă prezentului contract şi debitul nu poate fi recuperat în totalitate prin diminuarea sumei aferentă Autoritatea Contractantă va sesiza instituţia competentă în domeniu, în vederea declanşării executării silite, conform prevederilor legislaţiei naţionale in vigoare.

16 (5) În cazul constatării unor indicii de fraudă sau de tentativă de fraudă, Autoritatea Contractantă va sesiza de îndată DLAF/PE - EPPO şi organele de urmărire penală.

16 (6) În cazul în care, ca urmare a sesizării menţionate la alin. (5), organul de urmărire penală transmite cazul spre soluţionare instanţelor de judecată, Autoritatea Contractantă va lua următoarele măsuri până la pronunţarea deciziei definitive a instanţei privind caracterul penal sau nepenal al faptei încriminate:

1. suspendă plata/rambursarea sumelor solicitate de beneficiar până la concurența pretențiilor civile și a penalităților aferente, urmând ca diferențele stabilite prin certificatele de plată să fie achitate beneficiarului;
2. suspendă aplicarea prevederilor contractului de finanţare, la solicitarea beneficiarului, în vederea prelungirii perioadei de execuție.

16 (7) Comisioanele bancare ocazionate de rambursarea sumelor datorate Autorităţii Contractante cad în sarcina exclusivă a Beneficiarului.

16 (8) Beneficiarul finanțării va adopta o conduită prudențială pe toată perioada de valabilitate a contractului de finanțare și are obligația de a notifica de îndată Autoritatea Contractantă și de a pune la dispoziția acesteia orice fel de informații, documente, evidențe, în cazul intervenirii imposibilității beneficiarului de asigurare a sustenabilității sale și a investiției, caz în care sunt incidente dispozițiile Art.11 și ale Art.17 din prezentul contract de finanțare.

**Articolul 17 - Forţă majoră și circumstanțe excepționale**

17 (1) Prin forţă majoră se înţelege orice eveniment extern, imprevizibil, absolut invincibil şi inevitabil, intervenit după data semnării contractului, care împiedică executarea contractului şi care exonerează de răspundere partea care o invocă.

Forța majoră/ circumstanța excepțională poate fi recunoscută drept cauză exoneratoare de răspundere de către Autoritatea Contractantă, în special, în cazurile menționate la articolul 3 din Regulamentul (UE) nr. 2021/2116.

a) o catastrofă naturală gravă sau un fenomen meteorologic sever care afectează grav exploataţia;

b) distrugerea accidentală a clădirilor destinate creşterii animalelor, aflate pe exploataţie;

c) o epizootie, un focar de boală a plantelor sau prezenţa unor dăunători ai plantelor care afectează parţial sau integral şeptelul sau culturile beneficiarului;

d) exproprierea întregii exploataţii sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii;

e) decesul beneficiarului;

f) incapacitatea profesională pe termen lung a beneficiarului;

g) situaţia epidemiologică internaţională, declarată pandemie de către Organizaţia Mondială a Sănătăţii, incidentă şi pe teritoriul României, reglementată în condiţiile stabilite prin legislaţia naţională şi prin reglementările procedurale specifice de implementare a PS 2023-2027, aprobate prin ordin al ministrului agriculturii şi dezvoltării rurale.

Nu constituie forţă majoră/circumstanță excepțională un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi.

17 (2) Partea contractantă care invocă Forţă Majoră/ circumstanță excepțională are obligaţia de a notifica celeilalte părţi, în termen de 5 zile de la data apariţiei respectivului caz de forţă majoră/ circumstanță excepțională, să transmită acte doveditoare emise de autorităţile competente în termen de cel mult 15 zile de la data producerii acesteia şi este obligată să-i comunice data încetării cazului de forţa majoră/ circumstanță excepțională, în termen de 5 zile, şi de a lua orice măsuri care îi stau la dispoziţie în vederea limitării consecinţelor.

17 (3) Dacă părţile nu procedează la anunţare, în condiţiile şi termenele prevăzute, a începerii şi încetării cazului de forţă majoră/ Circumstanță excepțională, partea care o invocă va suporta toate daunele provocate celeilalte părţi prin lipsa de notificare.

17 (4) Fiecare caz de forţă majoră/ circumstanță excepțională invocat şi comunicat AFIR, trebuie dovedit şi va constitui obiectul verificărilor ce vor fi efectuate cu aceasta ocazie de către Autoritatea Contractantă, pentru stabilirea încadrării cazului respectiv ca eveniment exonerator de răspundere contractuală.

17(5) Îndeplinirea contractului va fi suspendată pe perioada de acţiune a forţei majore/ circumstanță excepțională, fără a prejudicia drepturile ce se cuvin părţilor, până la apariţia acesteia.

17 (6) În cazul în care forţa majoră/circumstanța excepțională şi/sau efectele acesteia obligă la suspendarea executării prezentului contract pe o perioadă mai mare de 6 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a contractului, fie asupra desfiinţării acestuia.

17 (7) Rambursarea ajutorului primit nu se solicită în cazuri de forță majoră și în circumstanțe excepționale, astfel cum sunt menționate la articolul 3 din Regulamentul (UE) nr. 2116/2021.

17 (8) Cazul fortuit nu este exonerator de răspundere contractuală.

**Articolul 18 – Legea aplicabilă şi dispoziţii finale**

18(1) Prezentul Contract de Finanţare este guvernat de legea româna.

18 (2) În eventualitatea apariţiei unui diferend între Autoritatea Contractantă şi Beneficiar, survenit din încheierea ori executarea acestui Contract, partea interesată va solicita remedierea pe cale administrativă ori se va adresa instanțelor de contencios administrativ din România competente potrivit legii, pentru soluţionare potrivit dispoziţiilor legale aplicabile în materia contenciosului administrativ.